Românii au împrumutat Statul cu 1,79 miliarde lei în februarie 2024 prin programul Fidelis, titlurile de stat care se listează la Bursa de Valori București (BVB). Suma este cu mult sub cea din decembrie 2023. Ministerul Finanțelor a atras atunci aproape 2,5 miliarde lei.
Cât au subscris românii în februarie 2024
1 an (lei): 358,2 milioane lei
1 an lei (donatori de sânge): 135,3 milioane lei
5 ani (lei): 350,3 milioane lei
1 an (euro): 118 milioane euro
5 ani (euro): 72,5 milioane euro
Subscrierea s-a încheiat vineri – 1 martie. Cea mai mare dobândă este pentru donatorii de sânge de 7% pentru 1 an, iar suma minimă este de 500 lei.
Celelalte dobânzi sunt:
6% pe 1 an – lei
6,75% pe 3 ani – lei
4% pe 1 an – euro
5% pe 5 ani – euro
Suma minimă este 5.000 de lei sau 1.000 de euro pentru cele în moneda europeană.
Acestea au fost primele emisiuni Fidelis din 2024. De obicei, începeau în martie-aprilie, dar în acest an sunt programate 5 ediții (în anii trecuți erau 4), iar perioada de subscriere este mai scurtă: 8 zile în loc de 10. Anul trecut, românii au împrumutat Statul prin Fidelis de 9,3 miliarde lei.
Vezi și: